stanford-oval/wikipedia huggingface dataset:
Gammakuvaus

Gammakuvaus on tavallisin isotooppikuvauksen muoto. Se voidaan jakaa tasokuvaukseen sekä yksifotoniemissiotomografiaan (SPECT). Gammakuvauksessa kuvattavalle potilaalle tai koe-eläimelle annetaan radioaktiivista ainetta, jota kutsutaan radiolääkkeeksi. Radiolääke hakeutuu kehon haluttuun osaan, joka voi olla tietty elin tai kudos. Radiolääkkeen sisältämän radioisotoopin hajoamisen seurauksena kohdekudoksesta emittoituu gammasäteilyä, jota mitataan gammakameralla. Gammakamerassa kollimaattori suodattaa pois vääristä suunnista tulleet gammasäteet. Oikeista suunnista tulleet gammasäteet aiheuttavat tuikekiteissä valonvälähdyksiä. Valomonistinputket vahvistavat ja muuttavat valontuikahdukset sähköisiksi impulsseiksi, joista muodostetaan kuva tehtävään soveltuvan tietokoneohjelman avulla. Sellaiset kohdat, joissa radioaktiivista ainetta on paljon, näkyvät kuvissa kirkkaina. Mustina puolestaan näkyvät alueet, joihin radioaktiivista ainetta ei ole kulkeutunut. Tavallisen paikanmäärityksen lisäksi voidaan tutkia radioaktiivisen aineen kulkua ottamalla useita kuvia lyhyin väliajoin. Käytetyin radioaktiivinen merkkiaine on teknetium-99m (99mTc).
Gammakuvausta käytetään yleisesti luuston kuvaamiseen. Epästabiilin sepelvaltimotaudin diagnostiikassa gammakuvaus on hyödyllinen keino erityisesti sydämen verenkiertoa tutkittaessa. Kuvausta käytetään sekä yksinään että rasituskokeen yhteydessä. Merkkiaineena on 201tallium, joskus myös 99mteknetium. Merkkiaine kertyy huonosti lihaksen sairaaseen osaan.
Gammakuvantamisessa voidaan käyttää suorareikäisen kollimaattorin tilalla neulanreikäkollimaattoria (pinhole collimator), joka vastaa perinteistä "neulanreikäkameraa". Neulanreikäkollimaattoria voidaan käyttää esim. kilpirauhasen gammakuvauksessa.
Gammakameraa käyttävät ja tutkimuksia tekevät röntgenhoitajat. Hoidollinen vastuu on osastonhoitajalla, lääketieteellinen vastuu osaston ylilääkärillä ja säteilyn käytön vastuu osaston sairaalafyysikolla.
SPECT-tutkimus

SPECT (SPET) -tutkimuksessa eli yksifotoniemissiotomografiassa käytetään yleensä kahta gammakameraa, jotka pyörivät kohteen ympärillä mitaten jatkuvasti kohteesta tulevaa gammasäteilyä. Näin halutusta elimistön osasta saadaan useita eri kulmista otettuja leikekuvia. SPECT-kuvausta käytetään mm. sydänsairauksien, syövän ja aivovammojen diagnosointiin.
PET-tutkimus

PET-tutkimuksessa eli positroniemissiotomografiassa käytetään radioaktiivisia isotooppeja, joissa tapahtuu β+-hajoamista. Tällaisen ytimen hajotessa syntyy positroni, joka törmää melko nopeasti väliaineen elektroniin ja tapahtuu annihilaatio. Annihilaatiossa syntyy kaksi gammakvanttia, joiden molempien energia on 511 keV. Gammakvantit lähtevät toisiinsa nähden vastakkaisiin suuntiin törmäyskohdasta. Kohteen ympärillä on vastakkain ilmaisimet, jotka hyväksyvät kuvan muodostukseen vain samaan aikaan ilmaisimiin saapuneet gammakvantit.
Ekonomisti

Ekonomisti, kansantaloustieteilijä eli taloustieteilijä on taloustiedettä opiskellut asiantuntija, joka tutkii talouteen liittyviä asioita. Monien ekonomistien tärkeimmät työkalut taloutta tutkiessa ovat matemaattiset tai tilastolliset mallit. Ekonomistit työskentelevät yleensä julkisella tai yksityisellä sektorilla pankeissa, vakuutusyhtiöissä, rahoitukseen liittyvissä instituutioissa tai yrityksissä tai yliopistoissa tutkijoina.
Taloustieteilijän, joka on suorittanut kauppatieteiden kandidaatin tutkinnon, tulee tuntea talouden perusperiaatteet ja talouselämän muutosten merkitys sekä talouselämässä käytettävät viestintämenetelmät. Kauppatieteiden maisterin tulee pystyä soveltamaan taloustieteen teorioita ja analysoimaan niitä.
Aiheesta muualla

Kuvia tai muita tiedostoja aiheesta Ekonomisti Wikimedia Commonsissa
Honkapohja, S. Ekonomistit asiantuntijoina ja keskustelijoina. Kansantaloudellinen aikakauskirja 1999: 95(1), 45–49.
Parviainen, Aapo: Mediassa paras ekonomisti on pankkiekonomisti. Kansantaloudellinen aikakauskirja, 2012, 110. vsk, nro 4, s. 574-581.  Artikkelin verkkoversio.
Uusitalo, R. Suomalaisekonomistit mediassa. Kansantaloudellinen aikakauskirja 2011: 107(3), 341-349.
Research Papers in Economicsin (RePEc) listaus suomalaisista taloustieteilijöistä.
Taloustieteellinen yhdistys
Kansantaloustiede: Mihin valmistuneet ovat sijoittuneet? toissa.fi. Helsingin yliopiston Koulutus- ja kehittämiskeskus Palmenia. Viitattu 26.8.2015.
Ekoparken

Piirroskartta Ekoparkista
Ekoparken on Tukholman, Solnan ja Lidingön alueilla sijaitseva kaupunkipuisto. Kaupunkipuiston tarkoitus on suojella kaupunkimaiseen ympäristöön kuuluvan alueen kulttuuri- tai luonnonmaisemaa, historiallisia ominaispiirteitä, kaupunkikuvaa ja virkistysarvoja. Ekoparkeniin kuuluvat Skeppsholmen, Kastellholmen, Fjäderholmarna, Djurgården, Nobelparken, Norra Djurgården (osittain), Ladugårdsgärdet (osittain), Ulriksdal, Haga sekä Brunnsviken. Puistossa on Pohjois-Euroopan järein tammimetsä ja sen vesissä esiintyy kivennuoliainen.
Ruotsin valtiopäivät säätivät lain Ekoparkin perustamisesta 7. joulukuuta 1994. Ruotsin kuningas vihki puiston 19. toukokuuta 1995. Puiston pinta-ala on 27 km2. Asukkaita puiston kattamalla alueella on 21 768.
Puistossa vierailee 15 miljoonaa kävijää vuosittain.
Aiheesta muualla

Viralliset sivut
Ekornes

| Ekornes |
| --- | --- |

Tunnuslause:  osakeyhtiö
ISIN:  NO0003035305
Perustettu:  1934
Kotipaikka:  Ikornnes, Norja
Tuotteet:  huonekalut
Liikevaihto:  n. 3 000 000 000 NOK (2022)
Henkilöstö:  n. 3 200 (2022)
Kotisivu:  www.ekornes.com/en
Infobox OKVirheellinen NIMI-arvo: 
Ekornes AS on Norjan suurin huonekaluja valmistava yritys. Sen kotipaikka on Ikornnes Sykkylvenin kunnassa, jossa se perustettiin vuonna 1934. Ekornesin tuotemerkkejä ovat muun muassa Stressless ja Svane. Vuonna 2018 kiinalainen Qumei Home Furnishing Group osti Ekornesin 5,1 miljardilla Norjan kruunulla.
Aiheesta muualla

Yrityksen verkkosivut (norjaksi) (englanniksi)
HMS Sabre (H18)

| HMS Sabre |
| --- | --- |
 HMS Sabre

Aluksen vaiheet
Rakentaja:  Alexander Stephen and Sons, Linthouse
Kölinlasku:  10. syyskuuta 1917
Laskettu vesille:  23. syyskuuta 1918
Palveluskäyttöön:  9. marraskuuta 1918 Sheerness
Poistui palveluskäytöstä:  toukokuu 1945
Loppuvaihe:  myyty romutettavaksi 1947
Tekniset tiedot
Uppouma:  919 t (standardi) 1 240 t (max)
Pituus:  84,12 m
Leveys:  8,15 m
Syväys:  2,99 m
Koneteho:  27 000 hv
Nopeus:  36 solmua
Miehistöä:  90
Aseistus
Aseistus:  3 × QF 4"/L45 (102 mm) Mk V 1 × QF 2 naulan ilmatorjuntatykki 4 × 21" (533 mm) torpedoputkea 2 × 18" torpedoputkea
HMS Sabre (viirinumero H18) oli Britannian kuninkaallisen laivaston Amiraliteetin S-luokan hävittäjä toisessa maailmansodassa.
Valmistus

Alus tilattiin huhtikuussa 1917 vuosien 1917-1918 laivasto-ohjelmien 11. tilauksessa Alexander Stephens and Sonsilta Govanista, missä köli laskettiin 10. syyskuuta 1917. Alus laskettiin vesille 23. syyskuuta 1918. Ensimmäisen maailmansodan päätyttyä alus siirrettiin viimeisteltäväksi Fairfield Shipbuilding and Engineering Companylle, missä se valmistui 1919.
Palvelus

Alus oli laivaston mukana, kunnes se  muutettiin 1937 aseistamattomaksi maalilaivaksi. Alus palautettiin 1939 palvelukseen huolimatta sen iästä ja heikosta kunnosta. Alus sijoitettiin suojaamaan saattueita läntisen reitin alueelle (engl. Western Approaches Command). Helmikuussa 1940 se kärsi Skotlannin länsirannikolla pahoja rakenteellisia vaurioita menettäen liikuntakykynsä. Alus hinattiin telakalle korjattavaksi.
Huhtikuussa alus palasi koeajojen jälkeen suojaamaan saattueita. Alus siirrettiin toukokuussa evakuoimaan joukkoja mantereelta. Se liitettiin 28. toukokuuta operaatio Dynamoon ja alus evakuoi 30. toukokuuta 1500 miestä Dunkerquen rannoilta. Paluumatkalla alus joutui ilmahyökkäykseen. Seuraavana päivänä ilmahyökkäyksessä alus vaurioitui pahoin, mikä pakotti sen siirtämisen telakalle korjattavaksi. Sabre palasi muutamassa päivässä telakalta, minkä jälkeen se suoritti kaikkiaan kahdeksan matkaa evakuoiden yli 5 000 henkeä. Alus määrättiin 12. kesäkuuta operaatio Arieliin evakuoimaan joukkoja Biskajanlahden satamista, minkä päätyttyä se palasi saattueiden suojaksi.
Vuonna 1940 alus muutettiin sukellusveneidentorjuntaan kykeneväksi saattajaksi, jolloin se aseistettiin 14 syvyyspommin laukaisuun kykenevällä järjestelmällä sekä ilmatorjunta-asein. Aluksen B-torni korvattiin 12 naulan tykillä ja asennettiin kaksi Oerlikon ilmatorjuntatykkiä etsintävalon tasanteelle.
Lokakuussa 1944 alus siirrettiin suojaamaan rannikkosaattueita, kun Captain-luokan fregatit ottivat vastuun saattueiden suojaamisesta Atlantilla. Aluksen puolen tuuman konekiväärit poistettiin alustoineen. Se varustettiin marraskuussa miinanraivaimilla, jolloin syvyyspommikiskot poistettiin.
Toukokuussa 1945 Sabre poistettiin palveluksesta, minkä jälkeen se lojui ankkurissa satamassa. Alus sijoitettiin sotatoimien päätyttyä poistolistalle ja myytiin BISCOlle. Alus saapui 1946  Grangemouthiin romutettavaksi.
Giórgos Lánthimos

| Giórgos Lánthimos |
| --- | --- |
 Lánthimos vuonna 2015
Henkilötiedot
Syntynyt: 1973 (ikä 50–51) Ateena, Kreikka
Ammatti:  elokuvaohjaaja, käsikirjoittaja, tuottaja
Ohjaaja
Aktiivisena:  2001–
Aiheesta muualla
www.lanthimos.com
IMDb
Elonet
Giórgos Lánthimos (kreik. Γιώργος Λάνθιμος; s. 23. syyskuuta 1973 Ateena) on kreikkalainen elokuvaohjaaja. Hän on ohjannut muun muassa elokuvat Kulmahammas (2009), Álpeis (2011), The Lobster (2015), The Killing of a Sacred Deer (2017) ja The Favourite (2018). Hän sai Oscar-ehdokkuuden parhaasta alkuperäisestä käsikirjoituksesta yhdessä Efthýmis Filíppoun kanssa elokuvasta The Lobster.
Varhaisvuodet ja koulutus

Ateenan Pagkrátissa syntyneen Lánthimoksen kasvatti vanhempien eron jälkeen pääasiassa hänen kauppiasäitinsä Eiríni. Lánthimos oli 17-vuotias, kun hänen äitinsä kuoli. Lánthimoksen isä Antónis oli ammattikoripalloilija, joka pelasi urallaan Pagkráti B.C:ssä ja Kreikan koripallomaajoukkueessa. Valmistuttuaan samasta Moraḯtis-koulusta Lánthimos opiskeli liiketaloutta. Hän keskeytti kuitenkin liiketalouden opintonsa ja siirtyi opiskelemaan elokuva- ja televisio-ohjausta Stavrákos-kouluun Ateenaan.
Ura > Uran alku (1995–2014)

1990-luvulla Lánthimos ohjasi useita videoita kreikkalaisille tanssiteatteriryhmille. Vuodesta 1995 lähtien hän ohjasi televisiomainoksia, musiikkivideoita, lyhytelokuvia ja kokeellisia teatterinäytelmiä. Lánthimos on kertonut elättäneensä itsensä pitkään mainosohjaajana, jolle elokuvien tekeminen oli harrastus. Lánthimos oli osa ryhmää, joka suunnitteli Ateenan vuoden 2004 kesäolympialaisten avajais- ja päättäjäisseremoniat.
Lánthimoksen ura ohjaajana alkoi vuonna 2001 kaupallisella seksikomedialla O kalýterós mou fílos (”Paras ystäväni”, 2001), jonka hän ohjasi yhdessä Lákis Lazópouloksen kanssa. Hänen seuraava ja ensimmäinen kokonaan oma ohjauksensa, kokeellinen Kinétta (2005), sai ensi-iltansa Toronton elokuvajuhlilla.
Lánthimoksen kolmas pitkä elokuva, psykologinen draama Kulmahammas (Kynódontas, 2009), voitti Un certain regard -palkinnon Cannesin elokuvajuhlilla 2009. Elokuva oli myös ehdolla parhaan vieraskielisen elokuvan palkinnon saajaksi 83. Oscar-gaalassa. Vuonna 2010 Lánthimos näytteli ja oli osatuottajana Athina Rachel Tsangarin ohjaamassa draamaelokuvassa Attenberg. Lánthimoksen neljäs pitkä elokuvaohjaus Álpeis (”Alpit”, 2011) voitti Venetsian kansainvälisillä elokuvajuhlilla parhaan käsikirjoituksen palkinnon.
Ura > Englanninkieliset elokuvat (2015-)

Lánthimos muutti Lontooseen vuonna 2011. Hän omien sanojensa mukaan syynä oli Kreikan elokuva-alan heikko tilanne. Resurssien puute ei antanut tilaa luovuudelle. Lánthimoksen viides elokuva ja hänen ensimmäinen englanninkielinen ohjauksensa, musta komedia The Lobster, sai ensi-iltansa 2015. Elokuvassa näyttelevät Colin Farrell, Rachel Weisz ja John C. Reilly. Elokuva valittiin Cannesin elokuvajuhlien pääsarjaan ja voitti tuomariston palkinnon. Vuonna 2017 valmistui psykologinen kauhuelokuva The Killing of a Sacred Deer, jonka pääosissa näyttelevät Colin Farrell, Nicole Kidman ja Barry Keoghan. Elokuva sai ensi-iltansa Cannesin elokuvajuhlilla, kilpaili Kultaisesta palmusta ja palkittiin parhaasta käsikirjoituksesta.
Lánthimoksen seuraavan elokuvan The Favourite (2018) ensi-ilta oli 75. Venetsian elokuvajuhlilla, jossa musta komedia voitti tuomariston pääpalkinnon. Elokuvan pääosissa näyttelevät Olivia Colman, Emma Stone ja Rachel Weisz. Elokuva oli ehdolla kymmenen Oscar-palkinnon saajaksi, muun muassa parhaan elokuvan ja parhaan ohjauksen kategorioissa. Lánthimoksen neljäs englanninkielinen ohjaus Poor Things sai ensi-iltansa Venetsian kansainvälisillä elokuvajuhlilla 2023, ja voitti pääpalkinnon Kultaisen leijonan.
Elokuvien tyyli

Lánthimos liitetään postmoderniin elokuvaliikkeeseen, joka tunnetaan nimellä Greek Weird Wave, vaikka hän on itse todennut, että ei ole koskaan tuntenut kuuluvansa liikkeeseen. Lánthimoksen elokuvien ilmaisulle ovat tyypillisiä jäykkä replikointi, ilmeetön näyttelijäntyö ja harkitusti rajatut staattiset kuvakulmat. Lánthimos on kertonut käyttävänsä elokuvantekijöille epätyypillisiä, fyysisestä teatterista lainattuja metodeja koekuvatessaan näyttelijöitä ja valmistautuessaan elokuviensa kuvauksiin.
Yksityiselämä

Lánthimos on ollut naimisissa kreikkalais-ranskalaisen näyttelijän Ariane Labedin kanssa vuodesta 2013. Pari on asunut Lontoossa vuodesta 2011.
Filmografia

Pitkät elokuvat
| Vuosi | Elokuva |
| --- | --- |
2001: O kalýterós mou fílos
2005: Kinétta
2009: Kulmahammas (Kynódontas)
2011: Álpeis
2015: The Lobster
2017: The Killing of a Sacred Deer
2018: The Favourite
2023: Poor Things
2024: Kinds of Kindness
Aiheesta muualla

Giórgos Lánthimos Internet Movie Databasessa. (englanniksi)
Elitisti-verkkojulkaisun lista Giórgos Lánthimosin elokuvista selitteineen ja arvosteluineen Elitisti.
Guðmundsson

Guðmundsson on muun muassa seuraavien islantilaisten henkilöiden patronyymi:
Albert Guðmundsson (1923–1994), jalkapalloilija ja poliitikko
Albert Guðmundsson (s. 1997), jalkapalloilija
Einar Már Guðmundsson (s. 1954), kirjailija
Jóhann Berg Guðmundsson (s. 1990), jalkapalloilija
Kristján Guðmundsson (s. 1941), käsitetaiteilija ja taidemaalari
Kristmann Guðmundsson (1902–1983), kirjailija
Pétur Guðmundsson (s. 1958), koripalloilija
Pétur Guðmundsson (s. 1962), kuulantyöntäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Guðmundsson”, voi hakea sivunnimihaulla, laajalla sivunnimihaulla tai tekstihaulla.
Eldrid Nordbø

| Eldrid Nordbø> Norjan kauppa- ja merenkulkuministeri |
| --- | --- |
 Brundtlandin III hallitus 3. marraskuuta 1990 – 15. marraskuuta 1991  
Edeltäjä:  Kaci Kullmann Five
Seuraaja:  Bjørn Tore Godal
Henkilötiedot
Syntynyt: 12. elokuuta 1942 (ikä 82) Skien, Norja
Tiedot
Puolue:  Työväenpuolue
Eldrid Norsbø (s. 12. elokuuta 1942 Skien) on norjalainen työväenpuolueen poliitikko. Hän toimi Norjan kauppa- ja merenkulkuministerinä 1990–1991.
Aiheesta muualla

Eldrid Nordbø Norjan suurkäräjien verkkosivuilla (norjaksi)
HMS Furious

HMS Furious on ollut viiden Britannian Kuninkaallisen laivaston aluksen nimenä.
HMS Furious (1797), 12-tykkinen alus
HMS Furious (1804), 12-tykkinen tykkiprikanteeni
HMS Furious (1850), puurunkoinen siipiratasfregatti
HMS Furious (1896), Arrogant-luokan toisen luokan risteilijä
HMS Furious (47), Courageous-luokan taisteluristeilijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Furious”, voi hakea sivunnimihaulla, laajalla sivunnimihaulla tai tekstihaulla.
Guðni Ágústsson

| Guðni Ágústsson> Edistyspuolueen puheenjohtaja |
| --- | --- |
 2007–2008  
Edeltäjä:  Jón Sigurðsson
Seuraaja:  Valgerður Sverrisdóttir
Islannin maatalousministeri
 28. toukokuuta 1999 – 24. toukokuuta 2007  
Edeltäjä:  Guðmundur Bjarnason
Seuraaja:  Einar Kristinn Guðfinnsson
Kansanedustaja
 1987–2008  
Ryhmä/puolue:  Edistyspuolue
Vaalipiiri:  Suðurland (1987–2003), Suðurkjördæmi (2003–2008)
Henkilötiedot
Syntynyt: 9. huhtikuuta 1949 (ikä 75) Brúnastaðir, Hraungerðishreppur
Kansalaisuus:  Islanti
Tiedot
Puolue:  Edistyspuolue
Guðni Águstsson (s. 9. huhtikuuta 1949) on islantilainen edistyspuolueen poliitikko, joka toimi vuosina 1999–2007 Islannin maatalousministerinä ja vuosina 2007–2008 puolueensa puheenjohtajana.
Guðni syntyi Brúnastaðirin tilalla Hraungerðishreppurissä Lounais-Islannissa. Hän suoritti maataloustutkinnon Hvanneyrissä vuonna 1968. Vuosin 1976–1987 hän työskenteli maidontarkastajana. Vuosina 1980–1982 hän toimi edistyspuolueen nuorisojärjestön puheenjohtajana. Vuonna 1987 hänet valittiin Alþingiin. Vuosina 1989–1990 hän toimi Alþingin 2. varapuhemiehenä. Vuosina 1990–1993 hän toimi Búnaðarbanki-pankin sekä sen maatalouslainaosaston hallitusten puheenjohtajana. Vuosina 1995–1999 hän toimi Alþingin 3. varapuhemiehenä sekä maatalousvaliokunnan puheenjohtajana. Vuosina 1998–1999 hän toimi maatalouslainarahaston hallituksen puheenjohtajana. Vuosina 1999–2007 hän toimi maatalousministerinä. Vuosina 2002–2007 hän toimi edistyspuolueen varapuheenjohtajana ja vuosina 2007–2008 puheenjohtajana. Vuonna 2008 Guðni erosi Alþingistä; hänen tilalleen kansanedustajaksi nousi Eygló Harðardóttir.
Guðmundur Daníelsson

| Guðmundur Daníelsson |
| --- | --- |
 Guðmundur Daníelsson
Henkilötiedot
Syntynyt: 1910 Rangárvallasýsla, Islanti
Kuollut: 1990 (79–80 vuotta)
Kansalaisuus:  Islanti
Ammatti:  kirjailija
Kirjailija
Äidinkieli: islanti
Tuotannon kieli: islanti
Aiheesta muualla
Löydä lisää kirjailijoitaKirjallisuuden teemasivulta
Guðmundur Daníelsson (1910 Rangárvallasýsla, Islanti – 1990) oli islantilainen kirjailija.
Guðmundur Daníelssonin esikoisteos ilmestyi 1933. Hän julkaisi kaikkiaan yli 40 teosta, joista lähes 20 on romaaneja, lisäksi novelli- ja runokokoelmia, matkakuvauksia ja muistelmia.
Guðmundur Daníelsson oli vuonna 1963 ehdolla Pohjoismaiden neuvoston kirjallisuuspalkinnon saajaksi teoksella Sonur minn Sinfjötli ja vuonna 1965 teoksella Húsid.
Eldridge Cleaver

| Eldridge Cleaver |
| --- | --- |
 Cleaver vuonna 1968.
Henkilötiedot
Syntynyt: 31. elokuuta 1935 Wabbaseka, Arkansas, Yhdysvallat
Kuollut: 1. toukokuuta 1998 (62 vuotta) Pomona, Kalifornia, Yhdysvallat
Kansalaisuus:   Yhdysvallat
Poliitikko
Puolue:  Mustat pantterit (1967–1971) Republikaanit (1980-luvulla)
Uskonto:  mormonismi
Puoliso:  Kathleen Neal (vih. 1967; ero 1987)
Lapset:  2
Leroy Eldridge Cleaver (31. elokuuta 1935 Wabbaseka, Arkansas – 1. toukokuuta 1998 Pomona, Kalifornia) oli yhdysvaltalainen kirjailija ja poliittinen aktivisti, joka oli yksi vallankumouksellisen Mustat pantterit -puolueen varhaisista johtajista.
Cleaver kirjoitti Soul on Ice -kirjan vuonna 1968.
Cleaverin pakeni Yhdysvalloista saatuaan vankilatuomion Kaliforniassa. Seitsemänvuotisen pakomatkan aikana hän asui Kuubassa, Algeriassa ja Ranskassa. Cleaver palasi Yhdysvaltoihin vuonna 1975 ja liittyi pian Myöhempien Aikojen Pyhien Jeesuksen Kristuksen kirkkoon. Hänestä tuli konservatiivinen republikaani ja puhui usein puolueen tilaisuuksissa.
Cleaver kuoli 62-vuotiaana 1. toukokuuta 1998 Pomona Valley Hospital Medical Center -sairaalassa, Pomonassa, Kaliforniassa.
Aiheesta muualla

Kuvia tai muita tiedostoja aiheesta Eldridge Cleaver Wikimedia Commonsissa
Gregory E. Kpiebaya

Gregory Ebolawola Kpiebaya (8. syyskuuta 1933 – 31. toukokuuta 2022) oli ghanalainen roomalaiskatolinen arkkipiispa. Hänet vihittiin papiksi Wan hiippakuntaan 8. syyskuuta 1962 ja nimitettiin sen piispaksi 18. marraskuuta 1974. Piispaksi vihkiminen seurasi 15. maaliskuuta 1975. Pääkonsekraattorina toimi Peter Poreku Dery, jota avustivat Dominic Kodwo Andoh ja Rudolph A. Akanlu.
26. maaliskuuta 1994 Kpiebaya sai nimityksen Tamalen arkkihiippakunnan arkkipiispaksi, jona hän toimi, kunnes jäi eläkkeelle 12. helmikuuta 2009.
Grega Žemlja

| Grega Žemlja |
| --- | --- |

Henkilötiedot
Syntynyt: 29. syyskuuta 1986 (ikä 38)
Kansalaisuus:   Slovenia
Tennispelaaja
Pituus:  183 cm
Paino:  81 kg
Kätisyys:  oikea
Ammattilaisena:  2004–
Palkintorahat:  1 242 858 USD
Kaksinpeli
Paras sijoitus:  50. (22.10.2012)
Voitot/tappiot:  46–48
Grand Slam -turnauksissa
Australian avoimet:  1. kierros (2010, 2011, 2013)
Ranskan avoimet:  2. kierros (2010, 2013)
Wimbledon:  3. kierros (2013)
Yhdysvaltain avoimet:  3. kierros (2012)
Nelinpeli
Voitot/tappiot:  15–20
Aiheesta muualla
www.grega-zemlja.com/sl
ITF
ATP
Grega Žemlja (s. 29. syyskuuta 1986 Jesenice) on slovenialainen tennispelaaja. Parhaimmillaan hän on ollut kaksinpelissä ATP-listan sijalla 50 lokakuussa 2012.
Grand Slam -turnauksissa Žemlja on päässyt parhaimmillaan kolmannelle kierrokselle Yhdysvaltain avoimissa 2012 sekä Wimbledonissa 2013.
Aiheesta muualla

Grega Žemlja ATP:n sivuilla (englanniksi)
Grega Žemlja ITF:n sivuilla (englanniksi)
Eldrid Lunden

| Eldrid Lunden |
| --- | --- |
 Lunden vuonna 2000.
Henkilötiedot
Syntynyt: 5. lokakuuta 1940 (ikä 84) Naustdal, Norja
Ammatti:  kirjailija, professori
Kirjailija
Tuotannon kieli: norja
Esikoisteos:  F. eks. juli (1968)
Palkinnot
 Dobloug-palkinto (1989) Amalie Skram -palkinto (2000) Brage-palkinto (2000) Pyhän Olavin ritarikunta (2016) 
Aiheesta muualla
Löydä lisää kirjailijoitaKirjallisuuden teemasivulta
Eldrid Lunden (s. 5. lokakuuta 1940 Naustdal) on norjalainen runoilija ja kaunokirjallisuuden emeritaprofessori. Hänen esikoisteoksensa F.eks. juli ilmestyi vuonna 1968.
Aiheesta muualla

Kuvia tai muita tiedostoja aiheesta Eldrid Lunden Wikimedia Commonsissa
Greger Huttu

| Greger Huttu> Henkilötiedot.Elektronisen urheilun pelaaja |
| --- | --- |
Mestaruudet:  iRacing
Greger Huttu on suomalainen autosimulaattorikilpailija. Häntä pidetään lajin kaikkien aikojen parhaana kilpailijana. Huttu on viisinkertainen iRacing-maailmanmestari. Hän aloitti pelaamisen Indy 500- ja F1GP-pelien parissa 1990-luvun alussa.
Huttu oli yksi neljästä suomalaisesta kilpapelaajasta, jotka olivat mukana Formula E -sarjan järjestämässä Visa Vegas eRace -tapahtumassa vuonna 2017. Huttu toimi tapahtumassa Panasonic Jaguar Racingin kanssa yhteistyössä.
Aiheesta muualla

Greger Huttu Twitterissä
Gregers Winther Wulfsberg

| Gregers Winther Wulfsberg |
| --- | --- |
 Mathilde Smithin maalaama muotokuva.
Henkilötiedot
Syntynyt: 26. lokakuuta 1780 Tønsberg, Norja
Kuollut: 23. syyskuuta 1846 (65 vuotta) Moss, Norja
Poliitikko
Sukulaiset:  Gregers Gram (tyttärenpoika)
Gregers Winther Wulfsberg (26. lokakuuta 1780 Tønsberg – 23. syyskuuta 1846 Moss) oli norjalainen juristi ja virkamies, joka osallistui Eidsvollin kansalliskokoukseen. Hän toimi kansanedustajana suurkäräjillä vuosina 1824 ja 1827–1828. Wulfsberg oli Gregers Gramin isoisä.
Aiheesta muualla

Kuvia tai muita tiedostoja aiheesta Gregers Winther Wulfsberg Wikimedia Commonsissa
Deadsoul Tribe (albumi)

| Deadsoul Tribe Deadsoul Tribe |
| --- | --- | --- |

Studioalbumin tiedot
 Julkaistu: 20. maaliskuuta 2002
 Tuottaja(t): Devon Graves
 Tyylilaji: Progressiivinen metalli
 Kesto: 45.03
 Levy-yhtiö: InsideOut Music
Deadsoul Triben muut julkaisut
|   | Deadsoul Tribe 2002 | A Murder of Crows 2003 |
Deadsoul Tribe on samannimisen yhtyeen debyyttialbumi vuodelta 2002. Ensimmäisen kappaleen intro ennen varsinaisen musiikin alkua on elokuvasta Pelkoa ja inhoa Las Vegasissa.
Kappalelista

Powertrip – 3.28
Coming Down – 5.22
Anybody There? – 1.18
The Haunted – 4.52
The Drowning Machine – 3.09
You – 3.59
Under the Weight of My Stone – 1.42
Once – 4.50
One Bullet – 5.01
Empty – 1.02
Cry for Tomorrow – 4.10
Into... – 1.26 (Bonusraita)
...Into the Spiral Cathedral – 4.44 (Bonusraita)
Arvostelut

Imperiumi: 1½/10
Aiheesta muualla

Deadsoul Tribe (albumi) Discogsissa. (englanniksi)
Albumi Deadsoul Tribe (albumi) Encyclopaedia Metallum -sivustolla (englanniksi)